Id-Deċiżjoni tal-Kummissjoni
tas-16 ta' Settembru 1985
dwar applikazzjonijiet għal ħlas lura u l-ħlas bil-quddiem fejn għandhom x'jaqsmu ċerti miżuri sabiex tkun aġġustata l-kapaċità fis-settur tas-sajd
(85/474/KEE)
IL-KUNSILL TAL-KOMUNITAJIET EWROPEJ,
Wara li kkunsidra it-Trattat li waqqaf l-Komunità Ekonomika Ewropea,
Wara li kkunsidra d-Direttiva tal-Kunsill 83/515/KEE ta' l-4 t'Ottubru 1983 dwar ċerti miżuri sabiex tkun aġġustata l-kapaċità fis-settur tas-sajd [1], u b'mod partikolari Artikolu 10(4) tiegħu,
Billi applikazzjonijiet għall-ħlas lura u ħlas bil-quddiem li għandhom ikunu sottomessi mill-Ístati Membri lill-Kummissjoni jrid ikun fihom ċerti partikolari li juru li l-ispiża tkun konformi mad-Direttiva 83/515/KEE u tirrelata ma' miżuri approvati mill-Kummissjoni skond Artikolu 7 ta' dik id-Direttiva;
Billi, sabiex ikun jista' jsir kontroll effettiv, l-Istati Membri jridu jżommu d-dokumenti ta' sapport li fuq il-bażi tagħhom l-għajnuniet kienu kalkulati skond id-dispożizzjoni tal-Kummissjoni għal perjodu ta' tliet snin wara l-ħlas tal-ħlas b'lura finali;
Billi, sabiex jingħata effett lill-possibilità li għandha l-Kummissjoni li tagħmel ħlas bil-quddiem, iridu jsiru regoli dettaljati u proċeduri;
Billi l-miżuri speċifikati f'din id-Deċiżjoni huma skond l-opinjoni tal-Kumitat Permanenti għall-Industrija tas-Sajd,
ADDOTTA DIN ID-DEĊIŻJONI:
Artikolu 1
Applikazzjonijiet għal ħlas b'lura kif imsemmi f'Artikolu 10(1) ta' Direttiva 83/515/KEE għandhom ikunu konformi mat-tabelli f'Annessi 1, 2 u 3.
Artikolu 2
L-Istati Membri għandhom iżommu għad-dispożizzjoni tal-Kummissjoni għal perjodu ta' tliet snin wara l-ħlas tal-ħlas b'lura finali d-dokumentazzjoni relevanti kollha jew kopji ċertifikati li għab-bażi tagħhom l-għajnuniet provduti f'Direttiva 83/515/KEE kienu kalkulati, u l-faxxikoli kompluti tal-benefiċjarji.
Artikolu 3
Applikazzjonijiet għal ħlas bil-quddiem imsemmija f'Artikolu 10(3) ta' Direttiva 83/515/KEE għandhom ikunu sottomessi mill-Istat Membru relevanti. Tali applikazzjonijiet għandhom isiru fil-forma mniżżla f'Anness 4.
Artikolu 4
1. Ħlasijiet bil-quddiem m'għandhomx ikunu aktar minn 25 % ta' l-ammont ta' spiża eliġibbli li tkun mistennija fis-sena li fiha dan il-ħlas ikun jirrelata.
2. Ħlasijiet bil-quddiem li ma jintużawx fis-sena li fiha jkunu tħallsu għandhom ikunu mnaqqsa mill-ħlas bil-quddiem li jseħħ fis-sena ta' wara. Il-Kummissjoni tista' titlob l-Istat Membru konċernat li jrodd lura parti, jew il-ħlas bil-quddiem kollu magħmul fejn dan it-tnaqqis ma jkunx possibli.
Artikolu 5
1. Fi tmiem ta' kull sena li fiha jsir ħlas lilhom, l-Istati Membri għandhom jistabbilixxu rapport dwar l-operazzjonijiet li jkunu saru matul dik is-sena.
2. Ħlasijiet bil-quddiem għas-sena li tkun tmiss m'għandhomx isiru sakemm ir-rapport imsemmi fil-paragrafu 1 ikun ġie sottomess lill-Kummissjoni.
Artikolu 6
Il-lista ta' bastimenti li għalihom il-premium tat-tmiem finali jkunu ġie mogħti għandu jkun pjanat bl-użu ta' formula li mudell tagħha qiegħed f'Anness 5. Għandha tkun mogħtija lill-Kummissjoni qabel l-applikazzjoni għall-ħlas lura.
Artikolu 7
Din id-Deċiżjoni hija ndirizzata lill-Istati Membri.
Magħmul Brussel, fis-16 ta' Settembru 1985.